雙峰駱駝

雙峰駱駝，簡稱雙峰駝，係駱駝嘅一種，同單峰駱駝唔同，有兩個駝峰，主要分佈喺中亞地區。

而家全世界大約有 140 萬隻雙峰駱駝，但幾乎全部都係馴化品種。根據2002年10月數據顯示，喺中國西北部同蒙古大約重有 950 隻野生雙峰駱駝，世界自然保護聯盟已經將佢哋列為極度瀕危物種。

身體特徵同住邊 

雙峰駱駝高超過 2 米，重超過 700 公斤。主要食草、樹葉同穀物，一次最多可以飲 120 公升嘅水，然後好耐都唔使飲水，身體構造非常適應乾燥炎熱嘅沙漠氣候。

歷史 
根據歷史資料顯示，古人可能喺公元前25世紀就已經開始馴服雙峰駱駝，最初馴服雙峰駱駝嘅地區係今日嘅伊朗北部、阿富汗東北部，同埋巴基斯坦北部地區。

喺香港，據聞以前未有山頂纜車嗰時，曾經有外國人用自己帶嚟嘅駱駝代步，但之後主人病逝，收尾隻駱駝亦都墮崖死咗。荔園動物園喺1990年代又試過引入兩隻雙峰駱駝，到動物園執咗笠之後，嗰2隻駱駝再送往深圳嘅野生動物園度住。

圖

駱駝科